આ બેઠકમાં નોડલ અધિકારી, ખર્ચ દેખરેખ અને જિલ્લા વિકાસ અધિકારીશ્રી સુજલ મયાત્રાએ ઉમેદવાર, રાજકીય પક્ષોના પ્રતિનિધિઓ, એજન્ટોએ ચૂંટણી લક્ષી રાખવાની તકેદારી સહિત જો ઉમેદવારના સ્ટાર પ્રચારક આવે –હેલી કોપ્ટર દ્વારા આવે ત્યારે તેની પરવાનગી અગાઉથી મેળવી લેવા સાથે તેનો ખર્ચ ઉમેદવારના ખર્ચ ગણવા સાથે તેઓના પ્રચાર માટે આવતા રાજકીય પક્ષોના પ્રતિનિધિઓનો ખર્ચ જે તે ઉમેદવારના ખર્ચમાં ગણાશે. જે તે ઉમેદવારે સભા માટે વપરાતા ફરાસખાનાનો ખર્ચ બતાવવાનો રહેશે. તે માટે ચૂંટણી તંત્ર દ્વારા વિડિયો—ફોટોગ્રાફી કરવામાં આવશે. અને તે પ્રમાણે ખર્ચ ગણાશે. પેઇડ ન્યૂઝ અને પેઇડ જાહેરાત બાબતે પણ પરવાનગી મેળવી લેવાની રહેશે. તેનો ખર્ચ પણ બતાવવાનો રહેશે.બેઠકમાં મદદનીશ ચૂંટણી અધિકારી અને નાયબ મામલતદારશ્રી રમેશ પરમારે સમગ્ર બેઠકનું સંચાલન કરતાં ઉમેદવારે રાખવાના હિસાબો, મતદાન—મતગણતરીના દિવસની કાર્યવાહીની વિગતો પૂરી પાડી હતી. બેઠકમાં નાયબ જિલ્લા ચૂંટણી અધિકારીશ્રી પી.એસ.પ્રજાપતિ, રાજકીય પક્ષોના પ્રતિનિધિઓ, ઇલેકટ્રોનિક-પ્રિન્ટ મીડિયાના પ્રતિનિધિઓ વગેરે ઉપસ્થિત રહયા હતા.